Aston Martin í Formúlu 1

Breski bílaframleiðandinn Aston Martin keppir í Formúlu 1 sem **Aston Martin Aramco F1 Team**. Fyrirtækið tók fyrst þátt í Formúlu 1 árið 1959 á DBR4 bíl með sinni eigin vél en skoraði engin stig. Liðið gekk áfram illa tímabilið 1960 þar sem það skoraði heldur engin stig og hætti í Formúlu 1 eftir 1960.

Breyting á Racing Point F1 liðinu varð að endurkomu Aston Martin í Formúlu 1 árið 2021 þar sem liðið notaði vélar frá Mercedes. Árið 2026 mun liðið nota vélar frá Honda sem hluti af samstarfssamning milli Aston Martin liðsins og Honda. Ökumenn liðsins eru tvöfaldi heimsmeistarinn Fernando Alonso og Lance Stroll sem hafa verið liðsfélagar síðan 2023. Liðið er með höfuðstöðvar í Silverstone, Englandi og hefur keppt undir mörgum nöfnum, fyrst sem Jordan Grand Prix árið 1991.

## Saga
### 1959-1960

Á árunum 1954 til 1958 þróaði Aston Martin nokkra bíla fyrir Formúlu 1 sem aldrei tóku þátt í keppni fyrir en liðið staðfesti að það myndi keppa á 1959 tímabilinu með ökumennina Caroll Shelby og Roy Salvadori. Aston Martin var eitt að fáu liðunum ennþá með vélina fyrir framan ökumannin frekar en fyrir aftan og fór liðið stigalaust í gegnum 1959 og 1960 tímabilin. Á sama tíma hafði fyrirtækið keppt í sportbíla kappakstri og unnið 24 tíma Le Mans kappaksturinn 1959. Fyrirtækið hætti í Formúlu 1 eftir 1960 tímabilið og einbeitti sér meira að sportbílakappakstri.

### Jordan Grand Prix
Jordan liðið keppti í Formúlu 1 frá árinu 1991 til 2005. Árangur Jordan liðsins fyrstu árin var upp á ofan. Fyrsta árið gekk ágætlega en árið 1992 fékk liðið bara 1 stig allt tímabilið. Árið 1994 fór liðinu að ganga betur og náði 5. sæti í heimsmeistaramóti bílasmiðja. Liðið var nálægt því að vinna sinn fyrsta sigur á Spa árið 1994 þegar Rubens Barrichello var á ráspól en hann datt út úr þeirri keppni. Það var árið 1998 á Spa þegar Jordan liðið vann sína fyrstu keppni þegar Damon Hill kom fyrstur í mark. Keppnin var rigningarkeppni og mikið var um árekstra sem eru einu af þeim eftirminnilegustu í sögu Formúlunnar. Ári seinna 1999 náði liðið sínum besta árangri í Formúlu 1 þegar liðið náði í 64 stig og endaði í 3. sæti í heimsmeistaramóti bílasmiðja. 

### Midland, Spyker og Force India
Það var árið 2005 sem Jordan liðið var selt til Midland Group. Liðið breytti um nafn og hét Midland F1 Racing árið 2006. Liðið var aðeins eitt ár og var selt til Spyker. Spyker F1 var líka bara eitt ár í Formúlunni og var selt til Indverjans Vijay Mallya sem breytti liðinu í Force India. Force India liðið var í Formúlu 1 frá árinu 2008 til 2018. Liðið gekk ekki vel í byrjun og fékk 0 stig árið 2008. Liðið bætti sig með árunum og náði í sinn besta árangur á árunum 2016 til 2017 þegar liðið náði 4. sæti í heimsmeistaramóti bílasmiðja bæði árin. Um mitt tímabil 2018 fór síðan Force India í greiðslustöðvun þar sem liðið skuldaði bæði birgum, Sergio Pérez laun og Mercedes fyrir gírkassa og vélar. Lawrence Stroll var einn af hluthöfum sem keypti liðið úr þrotabúinu og liðið breytti um nafn Racing Point Force India. Liðið var dæmt úr leik fyrir tímabilið 2018 vegna greiðslustöðvunar. Tímabilið 2019 breyttist liðið alfarið í Racing Point. Racing Point var árin 2019 og 2020 í Formúlu 1. Liðið náði í 4. sæti í heimsmeistaramóti bílasmiðja árið 2020 og einn sigur þegar Sergio Pérez vann í Rússlandi. 

## Aston Martin F1 Team (2021-)

### [[Formúla 1 2021|Tímabilið 2021]]
Árið 2021 var nafni Racing Point liðsins breytt í Aston Martin. Aston Martin hafði verið styrktaraðili Red Bull Racing frá árinu 2016 til 2020 og aðalstyrktaraðili liðsins frá 2018 til 2020. BTW var aðalstyrktaraðili Racing Point en eftir að Aston Martin tók yfir varð Cognizant aðalstyrktaraðilinn. Sebastian Vettel og Lance Stroll sonur Lawrence Stroll keyrðu fyrir Aston Martin árið 2021. Aston Martin endaði tímabilið í 7. sæti í heimsmeistaramóti bílasmiðja. Vettel náði einu sinni á verlaunapall þegar hann endaði í 2. sæti í Aserbaídsjan. 
### [[Formúla 1 2022|Tímabilið 2022]]
Vettel og Lance Stroll keyrðu báðir aftur fyrir liðið árið 2022. Vettel missti af fyrstu tveimur keppnum tímabilsins út af Covid-19 faraldrinum. Aramco varð einn af stærstu styrktaraðilum liðsins í febrúar ásamt Cognizant. Liðið endaði aftur í 7. sæti í heimsmeistaramóti bílasmiðja. Vettel ákvað síðan að hætta í Formúlu 1 eftir tímabilið. 
### [[Formúla 1 2023|Tímabilið 2023]]
Fernando Alonso kom í staðinn fyrir Sebastian Vettel hjá Aston Martin. Lance Stroll keyrði áfram fyrir liðið. Alonso byrjaði tímabilið mjög vel, náði að komast á verðlaunapall í 6 skipti í fyrstu 8 keppnum tímabilsins. Alonso vann þó ekki neina keppni það tímabilið þrátt fyrir að lenda þrisvar sinnum í 2. sæti og fimm sinnum í 3. sæti. Lance Stroll komst aldrei á verðlaunapall og endaði í 10. sæti í heimsmeistaramótinu meðan Alonso endaði í því fjórða. Aston Martin endaði í 7. sæti í heimsmeistaramóti bílasmiðja. 
### [[Formúla 1 2024|Tímabilið 2024]]
Alonso og Stroll voru aftur ökumenn Aston Martin. Tímabilið var ekki eins gott hjá Alonso eins og árið á undan. Besti árangur Alonso var í Sádi-Arabíu þegar hann endaði í 5. sæti. Alonso endaði tímabilið í 9. sæti í heimsmeistaramótinu meðan Stroll endaði í 13. sæti. Aston Martin endaði aftur í 5. sæti í heimsmeistaramóti bílasmiðja en þó með töluvert færri stig heldur en árið á undan, en þau enduðu með 94 stig en voru með 280 stig árið 2023. 

## Tilvísanir